CELEX: 32017R1166
Language: ro
Date: 2017-06-26 00:00:00
Title: Regulamentul de punere în aplicare (UE) 2017/1166 al Comisiei din 26 iunie 2017 privind clasificarea anumitor mărfuri în Nomenclatura combinată

1.7.2017   
            
            
               RO
            
            
               Jurnalul Oficial al Uniunii Europene
            
            
               L 170/47
            
         REGULAMENTUL DE PUNERE ÎN APLICARE (UE) 2017/1166 AL COMISIEI
   din 26 iunie 2017
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iunie 2017.
      
         
            Pentru Comisie,
         
         
            Pentru Președinte,
         
         Stephen QUEST
         
            Director general
         
         
            Direcția Generală Impozitare și Uniune Vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electric (așa-numit „convertor video”), de formă paralelipipedică, cu dimensiuni aproximative de 17 × 14 × 4 cm. Acest aparat prezintă următoarele ieșiri:
                  
                              —
                           
                           
                              o interfață digitală serială (SDI);
                           
                        
                              —
                           
                           
                              o interfață multimedia de înaltă rezoluție (HDMI);
                           
                        
                              —
                           
                           
                              o interfață RJ-45; și
                           
                        
                              —
                           
                           
                              o priză de curent.
                           
                        Aparatul este proiectat pentru a converti semnalele video din formatul SDI în formatul HDMI.
                  Interfața RJ-45 servește la conectarea aparatului exclusiv la Ethernet în scopul de a actualiza software-ul și de a obține energia electrică necesară acestor actualizări (Power over Ethernet („PoE”)].
               
               
                  8543 70 90 
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8543 , 8543 70  și 8543 70 90 .
                  Funcția de comunicare via Ethernet (interfața RJ-45) este auxiliară în raport cu funcția principală (conversia video), întrucât are doar rolul de a facilita efectuarea actualizărilor, niciun semnal video nefiind transmis prin intermediul acestei interfețe. Prin urmare, se exclude clasificarea la poziția 8517 .
                  În consecință, aparatul trebuie clasificat la codul NC 8543 70 90 , drept alte mașini și aparate electrice care au o funcție proprie, nedenumite și necuprinse în altă parte în capitolul 85.